VSEM IZVAJALCEM ZDRAVSTVENIH STORITEV in

DOBAVITELJEM MEDICINSKIH PRIPOMOČKOV 0072-34/2012-DI/1

16. november 2012

**ZADEVA: Okrožnica MP št. 39: Stornacije v on-line in izdatkih**

Zavod ugotavlja, da prihaja pri izvajanju Navodila za zajem in posredovanje podatkov o predpisanih in prejetih MP v on line, ki se nanaša na izvajanja stornacij, do različnih ravnanj tako pri izvajalcih zdravstvenih storitev, kot tudi pri dobaviteljih. Zato v nadaljevanju navajamo primere in navodila za pravilno ravnanje v teh primerih.

1. **Stornacije pri izvajalcih zdravstvenih storitev**
* V primeru, da zdravnik posamezno naročilnico za pripomoček zapiše v sistem on-line in jo nato briše-stornira, predpisane naročilnice za izdajo pripomočka ni v sistemu on-line. Funkcija »Branje podatkov o izdanih (odprtih) naročilnicah zavarovane osebe« ne vrne podatkov o predpisanem pripomočku. V primeru stornacije je v sistem on-line treba ponovno poslati naročilnico za izdajo medicinskega pripomočka.
* V primeru, ko zdravnik na eno naročilnico predpiše več pripomočkov, se dogaja, da se v sistem on-line zapiše en pripomoček, drugega in naslednjih pa ne. Vsi pripomočki, ki so zapisani na papirni naročilnici, morajo biti zapisani tudi v sistem on-line. Zavod predlaga, da se izdaja naročilnice v celoti veže na zapis v on-line tako, da se naročilnica natisne za tem, ko je že zapisana v on-line.
* V primeru predpisa več pripomočkov na eno naročilnico, še posebej mesečne zbirne naročilnice za pripomočke pri bolezenski inkontinenci za socialne zavode, je treba posebej opozoriti, da se s stornacijo enega zapisa zbriše-stornira celotna naročilnica, in je treba vse zapise ponovno posredovati v sistem on-line ter paziti, da je zapisano na mesečni zbirni naročilnici enako zapisanemu v sistem on-line.

Prosimo, da pri svojem delu navedeno upoštevate. Izdane naročilnice, ki v papirnati obliki in v sistemu on-line niso identične, povzročajo pri dobaviteljih in na Zavodu veliko dodatnega dela. Zaradi teh napak se zavarovanih oseb ne bo vračalo nazaj v ambulante, treba pa je izpostaviti, da območne enote Zavoda lahko izrekajo pogodbeno kazen v višini 400 € za vsak primer ne-zapisa predpisanega pripomočka v sistem on-line v skladu s Splošnim dogovorom.

1. **Stornacije pri dobaviteljih medicinskih pripomočkov**
* Veljajo vsi primeri stornacije kot ob predpisu pripomočka pri zdravniku,
* V primeru, ko je naročilnico v sistem on-line vnesel zdravnik, dobavitelj pa je v on-line zapisal podatke o izdaji in vrednosti pripomočka, bo dobavitelj s stornacijo izvedel brisanje izdaje pripomočka in vrednosti. Po opravljeni stornaciji ponovno dostopa do odprte naročilnice v sistemu on-line in izdajo ter vrednosti pripomočka ponovno pošlje.
* V primeru, da naročilnica za predpisani pripomoček nima številke naročilnice dodeljene iz on-line sistema (on-line številka naročilnice) in je dobavitelj v sistem on-line zapisal naročilnico, predpisane pripomočke, podatke o izdaji in vrednosti pripomočka, je treba v primeru stornacije, vse - naročilnico, predpisani pripomoček, izdajo in vrednosti, ponovno zapisati v sistem on-line.
* V primeru mesečne zbirne naročilnice za pripomočke pri bolezenski inkontinenci urina in blata v socialnih zavodih ali naročilnice za medicinski pripomoček na kateri je predpisanih več vrst pripomočkov, se s stornacijo enega zapisa izdaje in vrednosti zbrišejo-stornirajo izdaje in vrednosti iz celotne mesečne zbirne naročilnice ali naročilnice za medicinski pripomoček in je treba vse izdaje in vrednosti ponovno posredovati v sistem on-line.
* V primeru, ko mesečne zbirne naročilnice za pripomočke pri bolezenski inkontinenci urina in blata v socialnih zavodih ali naročilnice za medicinski pripomoček v on-line sistem ni vnesel zdravnik, dobavitelj vnese v on-line podatke o naročilnici, predpisanih pripomočkih ter podatke o izdaji in vrednosti pripomočka. S stornacijo bo dobavitelj zbrisal podatke o naročilnici, predpisanih pripomočkih, izdaji in vrednosti pripomočka, zato je treba vse vnesti ponovno.

Predpisani pripomočki, zapisani v sistem on-line in opremljeni s podatki o izdaji in vrednostmi, so prvi temelj za obračun in plačilo s strani Zavoda.

**Posebnosti stornacije obračuna pri dobavitelju z uvedbo projekta Izdatki 1.1.2013:**

Po izteku obračunskega obdobja (dekada, mesec) dobavitelj pošlje podatke o obračunu. Po izvedenih kontrolah bo Zavod dobavitelja v elektronski obliki obvestil o rezultatih kontrol prejetih dokumentov oz. ali so bili podatki o dokumentih in obračunu posameznih pripomočkov sprejeti v plačilo ali zavrnjeni. **Podatke o obračunu pripomočkov, ki jih Zavod prejme, je mogoče spreminjati v sistemu on-line, če jih Zavod zavrne ali na osnovi dobropisa dobavitelja:**

* za zavrnjene zapise o obračunu medicinskih pripomočkov on-line omogoči stornacije in ponovne zapise o naročilnici, predpisanih pripomočkih, vrednostih in obračunu.
* za naknadno ugotovljene napake pri že potrjenih oz. sprejetih obračunih v plačilo, bo dobavitelj izstavil dobropise. Zavod bo dobavitelju posredoval povratno informacijo o prejetem dobropisu in na podlagi dobropisa storniral zapis obračuna z napakami. Na ta način bo dobavitelju omogočil ponovne zapise podatkov o naročilnici, predpisanih, izdanih pripomočkih in vrednostih v on-line, posredovanje ponovnega zapisa obračuna v on-line in pošiljanje obračunskih dokumentov.
* v primeru, ko sta na eno naročilnico predpisana dva (ali več) pripomočkov, in je eden od njih že plačan oz. sprejet v plačilo (s tem zaklenjen), lahko dobavitelj stornira zapisano naročilnico, predpisan, izdan pripomoček in vrednost, ki jo je vnesel za drugi pripomoček, ki s strani Zavoda še ni plačan oz. sprejet v plačilo.

Lepo pozdravljeni.

Svetovalka področja I

Alenka Franko Hren Področje za odločanje o pravicah

 in za medicinske pripomočke

 Vodja-direktorica področja I

 Uršula Jerše Jan

V vednost:

Zavarovalnice za doplačila.